Харилцаа холбооны зохицуулах хорооны даргын

2024 оны 03 дугаар сарын 29-ний өдрийн

А/93 тушаалын Хоёрдугаар хавсралт

**ХАРИЛЦАА ХОЛБОО-ҮҮРЭН ХОЛБООНЫ ҮЙЛЧИЛГЭЭ ЭРХЛЭГЧИЙН**

**МЭДЭЭНИЙ (З-ХХ-ҮХҮ) МАЯГТЫГ НӨХӨХ ЗААВАР**

Харилцаа холбооны үйлчилгээ эрхлэх тусгай зөвшөөрлийн хүрээнд үүрэн холбооны үйлчилгээ эрхлэгч аж ахуйн нэгж, байгууллага нь Харилцаа холбооны зохицуулах хорооноос баталсан “Харилцаа холбооны зах зээлд шударга өрсөлдөх нөхцөлийг бүрдүүлэх журам”-ын 4.3-д заасны дагуу өөрийн үйл ажиллагаатай холбоотой тухайн жилийн тайлан, мэдээг дараа оны 2 дугаар сарын 20-ны дотор, хагас жилийн тайлан, мэдээг тухайн оны 8 дугаар сарын 1-ний дотор маягтад тодорхойлсон үзүүлэлтийн дагуу <http://statistics.crc.gov.mn> хаягаар нэвтэрч, Зохицуулах хороонд ирүүлнэ.

***Тайлант хугацаа*** *гэж жилийн эцсийн тайлан, мэдээний хувьд өмнөх оны 01 дүгээр сарын 01-ний өдрөөс 12 дугаар сарын 31-ний өдрийг хүртэлх хугацааг, хагас жилийн тайлан, мэдээний хувьд тухайн жилийн 01 дүгээр сарын 01-ний өдрөөс 6 дугаар сарын 30-ны өдрийг хүртэлх хугацааг ойлгоно.*

**МАЯГТЫН НЭР ТОМЪЁО, ТОВЧЛОЛЫН ТАЙЛБАР**

***НДШ*** *гэж нийгмийн даатгалын шимтгэлд төлсөн нийт дүнг ойлгоно.*

***ААНОАТ*** *гэж аж ахуйн нэгжийн орлогын албан татварт төлсөн нийт дүнг ойлгоно.*

***НӨАТ*** *гэж нэмэгдсэн өртгийн албан татварт төлсөн нийт дүнг ойлгоно.*

***ХХОАТ*** *гэж хувь хүний орлогын албан татварт төлсөн нийт дүнг ойлгоно.*

***БНҮҮ сан*** *гэж тайлант хугацаанд бүх нийтийн үүргийн санд төвлөрүүлсэн хөрөнгийн хэмжээг ойлгоно.*

***ARPU*** *гэж**Average Revenue per User буюу нэг хэрэглэгчид ногдох дундаж орлогыг ойлгоно.*

***SMS*** *гэж Short message service буюу суурин сүлжээ (fixed-line) эсвэл гар утасны төхөөрөмжүүдийн хооронд богино мессеж солилцох боломжийг олгодог, холбооны системийн стандарт протоколууд ашигласан утас, вэб эсвэл хөдөлгөөнт холбооны системийн текст мессежийн үйлчилгээний бүрэлдэхүүн хэсгийг ойлгоно.*

***2G*** *гэж хоёр дахь үеийн хөдөлгөөнт холбооны технологийг ойлгоно. Энэ нь дижитал үүрэн технологи гэдгээрээ өмнөх технологиудаас ялгаатай юм. Үүнд дэлхийн хөдөлгөөнт холбооны систем (GSM), cdmaOne зэрэг стандартууд багтсан болно.*

***3G*** *гэж Олон улсын цахилгаан холбооны байгууллагаа IMT-2000 гэж баталсан үүрэн холбооны гурав дахь үе технологийг ойлгоно. Энэ төрлийн технологид яриа, дата, видео үйлчилгээ ордог. Одоогийн байдлаар хөдөлгөөнт технологийн янз бүрийн хослол дээр суурилсан таван стандартыг IMT-2000 гэж тодорхойлсон байна.*

***4G/LTE*** *гэж Long-term evolution буюу Third Generation Partnership Project (3GPP) байгууллагаас боловсруулсан дөрөв дэх үеийн утасгүй өргөн зурвасын технологийг ойлгоно.*

***PSTN*** *гэж**Public switched telephone network буюу тодорхой хэрэглэгчийн бүлэгт бус, нийтэд зориулан суурин телефон холбооны үйлчилгээ үзүүлэх зорилгоор байгуулсан цахилгаан холбооны сүлжээг ойлгоно*

1. **ХАЯГИЙН ХЭСЭГ**

Тусгай зөвшөөрөл эзэмшигч аж ахуйн нэгж, байгууллагын нэр, регистрийн дугаарыг улсын бүртгэлийн гэрчилгээнд тусгагдсанаар товчлохгүйгээр нөхнө.

Тусгай зөвшөөрөл эзэмшигчийн оршин байгаа сум, дүүрэг, аймаг, нийслэлийн нэрийг бичиж, Монгол Улсын засаг, захиргаа, нутаг дэвсгэрийн нэгжийн кодоос тохирох кодыг тус тус нөхнө.

Тусгай зөвшөөрөл эзэмшигч аж ахуйн нэгж, байгууллагын утасны дугаар, цахим шуудангийн хаяг болон тайлан, мэдээг хариуцан бөглөх ажилтны овог нэр, албан тушаал, утасны дугаар, цахим хаягийг тус тус нөхнө.

1. **ҮНДСЭН ҮЗҮҮЛЭЛТ**

**БАГАНА В:** ХХЗХ-ны даргын 2022 оны А/335 тоот тушаалаар батлагдсан “Тусгай зөвшөөрөл эзэмшигчээс мэдээ, тайлан бүрдүүлэх, түгээхэд баримтлах журмын 9,2-т заасны дагуу “Н1- Нууц гэж үзэх ба ийм тэмдэглэл бүхий үзүүлэлтийг Зохицуулах хороо зөвхөн өөрийн үйл ажиллагаанд ашиглана.”, “Н2- Нээлттэй мэдээлэл гэж үзэх ба аж ахуйн нэгжийг дурдаж, нийтэд мэдээлж болно.”

**БАГАНА 1:** Тухайн үзүүлэлтийн утгыг нөхнө. Ингэхдээ хэмжих нэгж тус бүрийг нягтлах.

**БАГАНА 2:** Тухайн үзүүлэлт тус бүрд нэмэлт тайлбар, тодруулга бичиж тэмдэглэх шаардлагатай тохиолдолд тэмдэглэлийг тусгана.

**САНХҮҮГИЙН ҮЗҮҮЛЭЛТ**

**Санхүүгийн үзүүлэлт хэсэг** ньДүрмийн сангийн хэмжээ, Нийт орлого, Нийт зардал, Нийт хөрөнгө оруулалт, Нийт төсөвт төвлөрүүлсэн орлого дэд хэсгүүдээс бүрдэнэ**.**

**МӨРИЙН ДУГААР:1 Дүрмийн сангийн хэмжээ мөрөнд** тайлант хугацааны байдлаар компанийнхувь нийлүүлсэн хөрөнгийн хэмжээ буюу санхүүгийн тайлан дахь өмчийн дүнг бичнэ. *Дүрмийн сангийн хэмжээ нь 2-6 мөрүүдийн нийлбэр дүнтэй тэнцүү байна.*

**МӨРИЙН ДУГААР:2 Төрийн**- Төрийн өмчийн, төрийн өмчийн оролцоотой эсхүл төрийн хамтарсан аж ахуйн нэгж бол энд дүрмийн сан дахь төрийн өмчийн тохирох дүнг нөхнө

**МӨРИЙН ДУГААР:3 Орон нутгийн**- Орон нутгийн өмчийн, Орон нутгийн өмчийн оролцоотой эсхүл орон нутгийн хамтарсан аж ахуйн нэгж бол энд дүрмийн сан дахь өмчийн тохирох дүнг нөхнө.

**МӨРИЙН ДУГААР:4 Хувийн, Монгол Улсын**- Дүрмийн сан дахь Монгол Улсын хувийн өмчийн дүнг нөхнө.

**МӨРИЙН ДУГААР:5 Хувийн, гадаадтай хамтарсан**- Гадаадын аж ахуйн нэгжтэй хамтарсан аж ахуйн нэгж бол дүрмийн сан дахь гадаад талын өмчийн дүнг нөхнө.

**МӨРИЙН ДУГААР:6 Гадаад улсын**- Гадаад улсын аж ахуйн нэгж бол энд өмчийн дүнг нөхнө.

**МӨРИЙН ДУГААР:7 Нийт орлого -** Тайлант хугацаанд үүрэн холбооны үйлчилгээнээс олсон нийт орлогын дүнг бичнэ. Нийт орлогыг үйлчилгээний төрөл, хэрэглэгчийн төрөл, төлбөрийн нөхцөлөөр задалж, тухайн төрөлд хамаарах орлогыг харгалзах мөрөнд нөхнө.

*8-16, 17-18, 19-21 мөрүүдийн нийлбэр дүн нь үйлчилгээний нийт орлогын дүнтэй тэнцүү байна..*

**МӨРИЙН ДУГААР:8 Ярианы үйлчилгээний орлого -** Нийт ярианы үйлчилгээнээс олсон мөнгөн орлогын дүнг нөхнө. Үүнд багцын үйлчилгээн дэх ярианы үйлчилгээний орлогын дүнгээр тооцно

**МӨРИЙН ДУГААР:9 SMS үйлчилгээний орлого -** Нийт мессежийн буюу SMS үйлчилгээнээс олсон мөнгөн орлогын дүнг нөхнө. Үүнд багцын үйлчилгээн дэх мессежийн үйлчилгээний орлогын дүнгээр тооцно

**МӨРИЙН ДУГААР:10 Дата үйлчилгээний орлого** **-** Нийт дата үйлчилгээнээс олсон мөнгөн орлогын дүнг нөхнө. Үүнд багцын үйлчилгээн дэх дата үйлчилгээний орлогын дүнгээр тооцно

**МӨРИЙН ДУГААР:11 Харилцан холболт-** Харилцан холболтын төлбөр нийлсэн актын хүрээнд орсон орлогын дүнгээр тооцно

**МӨРИЙН ДУГААР:12 Дамжуулан холболт-** Бусад үйлчилгээ эрхлэгчдийн хооронд дамжуулан холбох транзит үйлчилгээ үзүүлсэн бол уг үйлчилгээнээс орсон орлогын дүнгээр тооцно

**МӨРИЙН ДУГААР:13 Нэмэлт үйлчилгээний орлого-** Нэмэлт үйлчилгээ гэж үүрэн холбооны хэрэглэгчийн үндсэн үйлчилгээнд нэмэлтээр төлбөр төлж авах боломжтой (дуудлага хадгалах, дугаар нууцлах, дуут шуудан гм) үйлчилгээг ойлгох ба тус үйлчилгээнээс орсон орлогын дүнгээр тооцно

**МӨРИЙН ДУГААР:14 Улс хоорондын роуминг үйлчилгээний орлого -** Улс хоорондын роумингийн яриа болон мессежний үйлчилгээнээс орсон орлогын дүнгээр тооцно

**МӨРИЙН ДУГААР:15 Гар утас, төхөөрөмж борлуулалтын орлого -** Гар утас болон холбогдох тоног төхөөрөмж борлуулсанаас орсон орлогын дүнгээр тооцно

**МӨРИЙН ДУГААР:16 Бусад-** Дээр дурьдагдаагүй бусад үйлчилгээний орлого байх ба тайлбар хэсэгт ямар орлого хамаарч байгааг бичнэ.

**МӨРИЙН ДУГААР:22 Нэг хэрэглэгчээс олох дундаж орлого (ARPU)-** Тайлант хугацааны нийт орлогыг идэвхтэй хэрэглэгчийн тоонд харьцуулж төгрөгөөр гаргана.

**МӨРИЙН ДУГААР:23 Нэг хэрэглэгчээс олох ярианы дундаж орлого (ARPU)-** Тайлант хугацааны ярианы орлогыг яриа хийсэн идэвхтэй хэрэглэгчийн тоонд харьцуулж төгрөгөөр гаргана.

**МӨРИЙН ДУГААР:24 Нэг хэрэглэгчээс олох датаны дундаж орлого (ARPU)-** Тайлант хугацааны дата үйлчилгээний орлогыг нийт дата хэрэглэгчийн тоонд харьцуулж төгрөгөөр гаргана.

**МӨРИЙН ДУГААР:25 Нэг хэрэглэгчээс олох мессежний дундаж орлого (ARPU)-** Тайлант хугацааны мессежний орлогыг нийт мессеж илгээсэн хэрэглэгчийн тоонд харьцуулж төгрөгөөр гаргана.

**МӨРИЙН ДУГААР:26 Нэг минутын ярианаас олох дундаж орлого (ARPM)-** Тайлант хугацааны ярианы нийт орлогыг тайлант хугацааны нийт ярианы бодит минутад харьцуулж төгрөгөөр гаргана. Багцын үйлчилгээнд багтсан (яриа, дата г.м)-ийн орлогуудыг хамруулна. Харилцан холболт, SMS, MMS, дата, контент, VAT-ын орлогуудыг оруулахгүй.

**МӨРИЙН ДУГААР:27 Нийт хөрөнгө оруулалт-** Тайлант хугацаанд үүрэн холбооны сүлжээ байгуулах, үйлчилгээ хүргэх зорилгоор хийгдсэн нийт хөрөнгө оруулалтын дүнг нөхөх ба нийт хөрөнгө оруулалтыг эх үүсвэрээр задалж харгалзах мөрөнд нөхнө. *Нийт хөрөнгө оруулалт буюу 27 дугаар мөрийн дүн нь 28-аас 31 дугаар мөрүүдийн нийлбэртэй тэнцүү байна.*

**МӨРИЙН ДУГААР:32 Төсөвт төвлөрүүлсэн орлого мөрөнд** тайлант хугацаанд суурин холбооны үйлчилгээ үзүүлэхтэй холбоотой нийт төсөвт төвлөрүүлсэн орлогын хэмжээг буюу ажиллах хүчний нийгмийн даатгалын шимтгэл (НДШ), ААНОАТ, НӨАТ, ХХОАТ, импортоор орж ирсэн бараа материал, тоног төхөөрөмжийн гаалийн татварын дүн, Бүх нийтийн үйлчилгээний үүргийн сан (БНҮҮС)-д төвлөрүүлсэн хөрөнгө болон бусад төрлийн татвар, хураамжийн нийлбэр дүнг бичнэ**.** *Төсөвт төвлөрүүлсэн орлого буюу 32 дугаар мөр нь 33-аас 39 дугаар мөрүүдийн нийлбэртэй тэнцүү байна.*

Судалгаа, шинжилгээний ажлын зардал гэж байгууллагын бүх төрлийн үйл ажиллагаа, үйлчилгээний чанарыг сайжруулах, шинээр бүтээгдэхүүн үйлчилгээ нэвтрүүлэх, урт ба богино хугацааны төлөвлөгөө боловсруулахад тусгайлан төсөвлөж зарцуулсан зардлыг ойлгоно.

**МӨРИЙН ДУГААР:40 Нийт зардал-** Тайлант хугацааны үүрэн холбооны үйлчилгээтэй холбоотой нийт зардлын дүнг нөхнө.

*Нийт зардал буюу 40 дугаар мөрийн дүн нь 41-оос 51 дугаар мөрүүдийн нийлбэртэй тэнцүү байна.*

**ХҮНИЙ НӨӨЦИЙН ҮЗҮҮЛЭЛТ**

**Хүний нөөцийн үзүүлэлт хэсэг** нь нийт ажиллагчдын тоо, ажиллагчдыг нас, хүйс, боловсролын түвшин, мэргэжил, албан тушаалаар ангилсан тоо, дундаж цалингийн үзүүлэлтээс бүрдэнэ.

**МӨРИЙН ДУГААР:52 Нийт ажиллагчдын тоог бөглөхдөө** үүрэн холбооны үйлчилгээ үзүүлэх үйл ажиллагаанд оролцож, хөдөлмөр эрхлэлтийн аль нэг статуст хамрагдаж буй нийт ажилтныг хамруулна. Цалин хөлс, орлого олох зорилгоор эдийн засгийн үйл ажиллагаанд сүүлийн долоо хоногт нэгээс дээш цагаар оролцсон ажиллагчдыг багтаана.

*Нийт ажиллагчдын тоо буюу 52 дүгээр мөр нь 53-аас 62 дүгээр мөр дэх насаар, 63-аас 64 дугаар мөр дэх хүйсээр, 65-оос 73 дугаар мөр дэх боловсролын түвшнээр, 74-аас 83 дугаар мөр дэх ажил мэргэжлээр, 84-аас 90 дугаар мөр дэх албан тушаалаар ангилсан ажиллагчдын тооны нийлбэртэй тус тус тэнцүү байна.*

*(ОУЦХБ-ын аргачлалын дагуу Full Time Employee – FTE буюу бүтэн цагийн ажилтай ажилтны тоо байна. Бүтэн бус цагийн ажилтай ажилтнуудыг 8 цагийн ажлын өдрөөр дүйцүүлж, бүтэн цагийн ажилтай ажилтанд шилжүүлж тооцно.*

*ҮСХ заавар: Нийт ажиллагчдын тоо гэдэгт цалин хөлс, орлого олох зорилгоор эдийн засгийн үйл ажиллагаанд оролцож, хөдөлмөр эрхлэлтийн аль нэг статуст хамрагдаж буй иргэдийг хамруулна. Цалин хөлс, орлого олох зорилгоор эдийн засгийн үйл ажиллагаанд сүүлийн долоо хоногт нэгээс дээш цагаар оролцсон ажиллагчдыг багтаана.)*

Ажиллагчдын мэргэжлийн байдал нь албан тушаалтай хамааралгүй бөгөөд ажилтны эзэмшсэн мэргэжлийн код ангиллын дагуу тоог гаргана.

Албан тушаалын ангиллыг өөрийн байгууллагын бүтэц, ажлын байрны нэршилд дүйцүүлэн ойлгож, бөглөнө.

**МӨРИЙН ДУГААР:91 Нийт ажиллагчдын сарын дундаж цалин**гэдэг нь тайлант хугацаанд цалин, хөлс авсан ажиллагчдын тоогоор жигнэсэн нийт цалин хөлс болон тайлант хугацаанд цалин, хөлс авсан ажиллагчдын тооны харьцаа юм.

**МӨРИЙН ДУГААР:92-98 Дундаж цалин, албан тушаалаар-** Харгалзах албан тушаалын ажиллагчдын нийт цалинг харгалзах албан тушаалтнуудын тоонд харьцуулж гаргана.

**ХЭРЭГЛЭГЧИЙН ТОО**

**МӨРИЙН ДУГААР:99 Нийт үүрэн холбооны бүртгэлтэй хэрэглэгчийн тоо-** Тайлант хугацаанд үүрэн холбооны сүлжээнд бүртгэлтэй байсан нийт хэрэглэгчийн тоог авна. Нийт бүртгэлтэй хэрэглэгчийн тоог төлбөрийн нөхцөлөөр, байршлаар задалж, харгалзах мөрөнд нөхнө. 100-102, 103-105 мөрүүдийн нийлбэртэй тэнцүү байна.

**МӨРИЙН ДУГААР:100-102 Бүртгэлтэй хэрэглэгч, төлбөрийн нөхцөлөөр**- Нийт бүртгэлтэй хэрэглэгчийг дараа төлбөрт, урьдчилсан төлбөрт болон хосолсон төлбөрийн нөхцөлөөр ангилж нөхнө.

**МӨРИЙН ДУГААР:103-105 Бүртгэлтэй хэрэглэгч, байршлаар**-Нийт бүртгэлтэй хэрэглэгчийг хэрэглэгчийн байршлаар нь Улаанбаатарт, аймгийн төвд, сумд гэж ангилж, нөхнө.

***Бүртгэлтэй хэрэглэгч*** *гэдэг нь идэвхтэй болон идэвхгүй хэрэглэгч гэж ангилагдах ба идэвхгүй төлөвт байгаа хэрэглэгчийн байршлыг бүртгэл хийсэн хаягийн байршлаар тодорхойлно. Харин идэвхитэй хэрэглэгчийн байршлыг сүүлийн 3 сард идэвхитэй сигнал хүлээн авсан байршлаас хамгийн их хугацаа хамрахыг сонгоно.*

**МӨРИЙН ДУГААР:106 Нийт үүрэн холбооны идэвхитэй хэрэглэгчийн тоо-** Нийт үүрэн холбооны идэвхтэй хэрэглэгчийн тоог төлбөрийн нөхцөлөөр, гэрээний төрлөөр, байршлаар задалж, харгалзах мөрөнд бичнэ. *Нийт идэвхтэй хэрэглэгчийн тоо буюу 106 дугаар мөрийн дүн нь 107-109, 110-111, 112-115 мөрүүдийн нийлбэртэй тус тус тэнцүү байна.*

**Үүрэн холбооны идэвхтэй хэрэглэгч** *гэж сүүлийн 3 сарын дотор үүрэн холбооны сүлжээнд ачаалал үүсгэж, төлбөр төлсөн нийт хэрэглэгчийг ойлгоно. Үүнд дата хэрэглэгч (only data), M2M хэрэглэгчийг оруулахгүй.*

**МӨРИЙН ДУГААР:100 Идэвхтэй хэрэглэгчийн тоо, төлбөрийн нөхцөлөөр, Дараа төлбөрт-** Сар бүрийн эцэст үүрэн холбооны үйлчилгээ ашигласны дараа гарсан төлбөрөө төлөх нөхцөлтэй үйлчилгээ авсан хэрэглэгчийн тоог нөхнө. (ITU indicator i271pd)

**МӨРИЙН ДУГААР:101 Идэвхтэй хэрэглэгчийн тоо, төлбөрийн нөхцөлөөр, Урьдчилсан төлбөрт-** Үйлчилгээнийтөлбөрийг цэнэглэгч карт, нэгж ашиглан урьдчилан төлөх нөхцөлтэй үйлчилгээ авсан идэвхтэй хэрэглэгчийн тоог нөхнө. (ITU indicator i271p)

**МӨРИЙН ДУГААР:102 Идэвхтэй хэрэглэгчийн тоо, төлбөрийн нөхцөлөөр, Хосолсон төлбөрт-** Дараа төлбөрт үйлчилгээтэй ижил нөхцөлөөр хэрэглэснийхээ дараа сард нэг удаа үйлчилгээний төлбөрийг төлж, зөвхөн нэмэлт хэрэглээндээ зориулж нэгжийн карт ашигладаг хосолсон төлбөрт идэвхтэй хэрэглэгчийн тоог нөхнө.

**МӨРИЙН ДУГААР:110 Идэвхтэй хэрэглэгчийн тоо, гэрээний төрлөөр, Хувь хэрэглэгч /иргэн/-** Иргэний нэрээр гэрээ байгуулсан, идэвхтэй хэрэглэгчийн тоог нөхнө.

**МӨРИЙН ДУГААР:111 Идэвхтэй хэрэглэгчийн тоо, гэрээний төрлөөр, байгууллагын хэрэглэгч-** Байгууллагын нэрээр гэрээ байгуулсан байгууллагын хэрэглэгчийн тоог нөхнө.

**Идэвхтэй хэрэглэгчийн тоог технологийн төрлөөр давхардсан тоогоор** гаргахад хэрэглэгчийн байршлаас хамааруулж, тухайн хэрэглэгчийн ашигласан сүлжээний төрөл бүрд оруулж тоолно.

Харин **идэвхтэй хэрэглэгчийн тоог технологийн төрлөөр давхардаагүй тоогоор гаргахад** хэрэглэгчийн хамгийн их ашигласан нэг сүлжээнд хамааруулж тоолно.

**МӨРИЙН ДУГААР:112 Идэвхтэй хэрэглэгчийн тоо, технологийн төрлөөр, 2G хэрэглэгч-**

Үүрэн холбооны GSM, GPRS, CDMA2000 1x, EDGE зэрэг 2G технологийн сүлжээг ашиглаж буй хэрэглэгчийн тоог нөхнө.

**МӨРИЙН ДУГААР:113 Үүрэн телефон хэрэглэгчийн тоо, технологийн төрлөөр, 3G хэрэглэгч**

Үүрэн холбооны WCDMA (UMTS), HSPA, CDMA2000-тэй нэгдсэн технологиуд болон EV-DO, хөдөлгөөнт WiMAX 802.16e-д хамаарах 3G технологийн сүлжээг ашиглаж буй хэрэглэгчийн тоог нөхнө.

**МӨРИЙН ДУГААР:114 Үүрэн телефон хэрэглэгчийн тоо, технологийн төрлөөр, 4G/LTE хэрэглэгч**

Үүрэн холбооны LTE/LTE-advanced, MobileWiMax/WirelessMAN эсвэл бусад дэвшилтэт 4G технологийн сүлжээг ашиглаж буй хэрэглэгчийн тоог нөхнө.

**МӨРИЙН ДУГААР:115 Үүрэн телефон хэрэглэгчийн тоо, технологийн төрлөөр, 5G хэрэглэгч-**

Үүрэн холбооны 5G сүлжээ ашиглаж буй хэрэглэгчийн тоог нөхнө.

**МӨРИЙН ДУГААР:120 M2M хэрэглэгчийн тоо-** М2М хэрэглэгч гэж машин буюу төхөөрөмж хооронд (автомашины GPS, ТҮЦ машин, төлбөр тооцооны PoS машин, камер, ухаалаг тоолуур, гэрийн ухаалаг төхөөрөмжүүд гм), хүний оролцоогүйгээр өргөдөл дамжуулах зорилгоор ашиглаж буй сим карт буюу хэрэглэгчийн тоо. M2M мобайл сүлжээ хэрэглэгч нь ямар нэг хувь хүнд хамаарахгүй, тухайн төхөөрөмжийг хэд хэдэн хүн ашиглах боломжтой байдгаараа онцлогтой. M2M хэрэглээ нь 2G/GSM, 3G/UMTS and 4G/LTE and 5G бүх сүлжээнд байх боломжтой. Үүнд data only гэрээтэй, USB-донгл, таблет ашигладаг хувь хэрэглэгч хамаарахгүй.

**МӨРИЙН ДУГААР:121 Хөдөлгөөнт өргөн зурвасын идэвхтэй хэрэглэгчийн тоо –** Хөдөлгөөнт өргөн зурвасын идэвхтэй хэрэглэгч гэж интернэтэд холбогдох боломжтой үүрэн холбооны хэрэглэгчийг ойлгох ба 122-123 дугаар мөрүүдийн нийлбэртэй тэнцүү байна. Урьдчилсан төлбөрт хэрэглэгчийн хувьд сүүлийн 3 сард интернэт хэрэглэсэн бол идэвхтэй хэрэглэгчид тооцно. (ITU indicator i271\_mw)

**МӨРИЙН ДУГААР:122 Хөдөлгөөнт өргөн зурвасын идэвхтэй хэрэглэгчийн тоо, гэрээний төрлөөр, Яриа болон дата хэрэглэгчдийн тоо** –HTTP ашиглан нээлттэй интернэтэд холбогдох боломжтой, яриа болон дата үйлчилгээг хослуулан хэрэглэдэг хэрэглэгчийн тоо байна. (ITU indicator i271\_mb\_active)

**МӨРИЙН ДУГААР:123 Хөдөлгөөнт өргөн зурвасын идэвхтэй хэрэглэгчийн тоо, гэрээний төрлөөр, Зөвхөн дата хэрэглэгчдийн тоо** – HTTP ашиглан нээлттэй интернэтэд холбогдох боломжтой, ярианы үйлчилгээ авдаггүй, зөвхөн дата үйлчилгээ авч буй хэрэглэгчийн тоог нөхнө. Дата карт, USB модем /донгл, таблет зэрэг хөдөлгөөнт өргөн зурвасын хэрэглэгчид хамаарна. (ITU indicator i271md)

**МӨРИЙН ДУГААР:124- 3G хөдөлгөөнт өргөн зурвасын идэвхтэй хэрэглэгчийн тоо –** 3G хөдөлгөөнт өргөн зурвасын сүлжээгээр сүүлийн 90 хоногийн хугацаанд интернэт ачаалал үүсгэсэн хэрэглэгчийн тоог нөхөх ба 125-127 мөрүүдийн нийлбэртэй тэнцүү байна.

**МӨРИЙН ДУГААР:128 LTE/WiMax хөдөлгөөнт өргөн зурвасын идэвхтэй хэрэглэгчийн тоо-** LTE/WiMAX болон бусад LTE advanced, Утасгүй MAN зэрэг дэвшилтэт мобайл өргөн зурвасын сүлжээнд сүүлийн 90 хоногийн хугацаанд интернэт ачаалал үүсгэсэн идэвхтэй хэрэглэгчийн тоог хэлнэ. Үүнд 3G болон суурин WiMax сүлжээний хэрэглэгч орохгүй. 124-125 мөрүүдийн нийлбэртэй тэнцүү байна. (ITU indicator i271mwa)

**МӨРИЙН ДУГААР:129 LTE/WiMax хэрэглэгчийн тоо, төхөөрөмжийн төрлөөр, Гар утсаар-** Гар утас ашиглан LTE/WiMax хөдөлгөөнт өргөн зурвасын сүлжээнд интернэт ачаалал үүсгэсэн хэрэглэгчийн тоог нөхнө.

**МӨРИЙН ДУГААР:128 LTE/WiMax хэрэглэгчийн тоо, төхөөрөмжийн төрлөөр, Смарт бокс төхөөрөмжөөр-** Смарт бокс ашиглан LTE/WiMax хөдөлгөөнт өргөн зурвасын сүлжээнд интернэт ачаалал үүсгэсэн хэрэглэгчийн тоог (Ж: Гэр, Манай, Skynet үйлчилгээний хэрэглэгч энд багтана) нөхнө.

**МӨРИЙН ДУГААР:131-133 LTE/WiMax хөдөлгөөнт өргөн зурвасын идэвхтэй хэрэглэгч, төлбөрийн нөхцөлөөр (гар утсаар)** LTE/WiMax хөдөлгөөнт өргөн зурвасын идэвхтэй хэрэглэгчийг зөвхөн гар утсаар холбогдсон хэрэглэгчийг төлбөрийн нөхцөлөөр задалж, харгалзах мөрөнд бичнэ**.**

**МӨРИЙН ДУГААР:134 5G хөдөлгөөнт өргөн зурвасын идэвхтэй хэрэглэгчийн тоо -** 5G мобайл өргөн зурвасын сүлжээнд сүүлийн 90 хоногийн хугацаанд интернэт ачаалал үүсгэсэн идэвхтэй хэрэглэгчийн тоог нөхнө. (ITU indicator I271mwa\_5G)

**МӨРИЙН ДУГААР:135 Ухаалаг төхөөрөмж хэрэглэгчийн тоо**- Үүрэн холбооны сүлжээнд ухаалаг төхөөрөмж ашиглаж буй хэрэглэгчийн тоог нөхнө. Ухаалаг төхөөрөмж гэдэгт гар утас, компьютерын үйлдлийг хослуулсан ухаалаг гар утас, таблетыг ойлгоно.

**ХЭРЭГЛЭЭ, АЧААЛАЛ**

**МӨРИЙН ДУГААР:136-140 Ярианы ачаалал үүсгэсэн хэрэглэгчийн тоо-** Тайлант хугацаанд ярианы ачаалал үүсгэсэн хэрэглэгчийн тоог тохирох төрлөөр гаргаж, харгалзах мөрөнд бичнэ.

**МӨРИЙН ДУГААР:141-148 Ярианы ачаалал –** Тайлант хугацаанд хэрэглэгчийн ярьсан ярианы минутыг тохирох чиглэл, төрлөөр гаргаж нөхнө.

**МӨРИЙН ДУГААР:149-150 Богино үсэгт мэдээний (SMS) ачаалал** - Тайлант хугацаанд хэрэглэгчийн хүлээн авсан (орох) болон илгээсэн (гарах) нийт богино үсэгт мэдээний (SMS) тоог харгалзах мөрөнд нөхнө. Үүнд, компьютероос илгээсэн мессежийг оруулахгүй. (ITU indicator i133sms)

**МӨРИЙН ДУГААР:151-152 Тусгай дугаар ашигласан богино үсэгт мэдээний ачаалал -** SMS тусгай дугаараас (13xxxx, 14xxxx, 15xxxx гм) хэрэглэгчийн хүлээн авсан (орох) болон SMS тусгай дугаарууд руу хэрэглэгчийн илгээсэн (гарах) богино үсэгт мэдээний тоог харгалзах мөрөнд нөхнө.

**МӨРИЙН ДУГААР:153 Хөдөлгөөнт өргөн зурвасын интернэт ачаалал-** Улсын дотор 3G, 4G болон түүнээс илүү дэвшилтэт хөдөлгөөнт өргөн зурвасын сүлжээнд үүсгэсэн өргөн зурвасын интернэт ачааллын хэмжээг (mobile traffic volume) хэлнэ. Илгээх болон татах ачааллыг хамтад нь тооцно. Ачааллыг эцсийн хэрэглэгчийн цэг дээр хэмжинэ. (ITU indicator-Mobile broadband Internet traffic - within the country i136mwi)

**МӨРИЙН ДУГААР:154-159 Хөдөлгөөнт өргөн зурвасын идэвхтэй хэрэглэгчийн нийт дата хэрэглээ-** Хөдөлгөөнт өргөн зурвасын идэвхтэй хэрэглэгчийн ачааллыг технологийн төрлөөр (3G, 4G/LTE), төлбөрийн нөхцөлөөр задалж, харгалзах мөрөнд бичнэ.

**РОУМИНГ ҮЙЛЧИЛГЭЭ**

**МӨРИЙН ДУГААР:162 Роуминг гэрээтэй улсын тоо** - Роуминг үйлчилгээний гэрээ хийсэн улсын тоог нөхнө.(ITU indicator i133rm)

**МӨРИЙН ДУГААР:163 Роуминг гэрээтэй үүрэн холбооны операторын тоо** - Роуминг үйлчилгээний гэрээ хийсэн операторын тоог нөхнө.(ITU indicator i133rm)

**МӨРИЙН ДУГААР:164 Улс хоорондын роуминг яриа, Өөрийн хэрэглэгчийн (outbound) -** Өөрийн хэрэглэгч роуминг үйлчилгээний хүрээнд гадаад улсад ярьсан (гарах) болон хүлээн авсан (орох) ярианы минутыг нөхнө. (ITU indicator i1334mw)

**МӨРИЙН ДУГААР:165 Улс хоорондын роуминг яриа, Гадаадын хэрэглэгчийн (inbound) -** Гадаадын хэрэглэгч роуминг үйлчилгээний хүрээнд Монгол улсад ярьсан (гарах) болон хүлээн авсан (орох) ярианы минутыг нөхнө. (ITU indicator i1334mw)

**МӨРИЙН ДУГААР:166 Улс хоорондын роуминг богино үсэгт мэдээ, Өөрийн хэрэглэгчийн (outbound)-** Өөрийн хэрэглэгч роуминг үйлчилгээний хүрээнд гадаад улсад богино үсэгт мессеж (SMS) илгээсэн (гарах) болон хүлээн авсан (орох) тоог нөхнө.

**МӨРИЙН ДУГААР:167 Улс хоорондын роуминг богино үсэгт мэдээ, Гадаадын хэрэглэгчийн (inbound)-** Гадаад улсын хэрэглэгч роуминг үйлчилгээний хүрээнд Монгол улсад богино үсэгт мессеж (SMS) илгээсэн (гарах) болон хүлээн авсан (орох) тоог нөхнө.

**МӨРИЙН ДУГААР:168 Хөдөлгөөнт өргөн зурвасын интернэт роуминг ачаалал, Өөрийн хэрэглэгчийн (outbound) -** Өөрийн сүлжээний хэрэглэгчээс роуминг үйлчилгээний хүрээнд гадаад улсад 3G, 4G болон түүнээс илүү дэвшилтэт хөдөлгөөнт өргөн зурвасын сүлжээнд үүсгэсэн өргөн зурвасын ачааллын хэмжээг (mobile traffic volume) нөхнө**.** (ITU indicator 136mwo)

**МӨРИЙН ДУГААР:169 Хөдөлгөөнт өргөн зурвасын интернэт роуминг ачаалал, Гадаадын хэрэглэгчийн (inbound)-** Гадаад улсын хэрэглэгч роуминг үйлчилгээний хүрээнд Монгол улсад хөдөлгөөнт өргөн зурвасын сүлжээнд үүсгэсэн дата ачааллын хэмжээг (mobile traffic volume) нөхнө.

**ТЕХНИКИЙН ҮЗҮҮЛЭЛТҮҮД**

**МӨРИЙН ДУГААР:170 Сувган холболтын байгууламжийн багтаамж** мөрөнд суурин холбооны үйлчилгээний уламжлалт (PSTN/circuit switching) сувган холболтын байгууламжид нийт хэдэн хэрэглэгч холбох боломжтой (гэрээлсэн лиценз) болохыг бичнэ.

**МӨРИЙН ДУГААР:171 Сувган холболтын байгууламжид холбогдсон хэрэглэгч мөрөнд** тайлант хугацааны байдлаар сувган холболтын байгууламжид холбосон хэрэглэгчийн тоог нөхнө.

**МӨРИЙН ДУГААР:172 Багцын холболтын байгууламжийн багтаамж** мөрөнд суурин холбооны үйлчилгээний багцын холболтын байгууламжид нийт хэдэн хэрэглэгч холбох боломжтой (гэрээлсэн лиценз) болохыг бичнэ.

**МӨРИЙН ДУГААР:173 Багцын холболтын байгууламжид холбосон хэрэглэгч мөрөнд** тайлантхугацааны байдлаар багцын холболтын байгууламжид холбосон хэрэглэгчийн тоог нөхнө.

**МӨРИЙН ДУГААР:174 Холбох шугамын багтаамж, E1 мөрөнд б**усад цахилгаан холбооны сүлжээтэй холболт, харилцан холболт хийх, нийт суурилагдсан E1 холбох шугамын тоог нөхнө.

**МӨРИЙН ДУГААР:175 Холбох шугамын багтаамж, IP -** Бусад цахилгаан холбооны сүлжээтэй холболт, харилцан холболт хийх, нийт суурилагдсан интернэт протоколд суурилсан (IP) холбох шугамын багтаамжийн хэмжээг нөхнө.

**РАДИО ДАВТАМЖ АШИГЛАХ ТУСГАЙ ЗӨВШӨӨРЛИЙН МЭДЭЭЛЭЛ**

**МӨРИЙН ДУГААР:180 Бааз станцын тоо-** Сүлжээнд холбогдсон бааз станцын нийт тоог бичнэ. 183, 186, 189, 192 дугаар мөрүүдийн нийлбэртэй тэнцүү байна.

**МӨРИЙН ДУГААР:181 Нэмэгдсэн бааз станцын тоо –** Тайлант хугацаанд шинээр нэмж байгуулан ашиглалтад оруулсан бааз станцын тоог бичнэ. Нэмэгдсэн бааз станцын тоо нь 184, 187, 190, 193 дугаар мөрүүдийн нийлбэртэй тэнцүү байна.

**МӨРИЙН ДУГААР:181 Хасагдсан бааз станцын тоо –** Тайлант хугацаанд ашиглалтаас хассан бааз станцын тоог бичнэ. Хасагдсан бааз станцын тоо нь 185, 188, 191, 194 дүгээр мөрүүдийн нийлбэртэй тэнцүү байна.

**МӨРИЙН ДУГААР:183-194 Бааз станцын тоо, технологийн төрлөөр (2G, 3G, 4G/LTE, 5G)-** Бааз станцын тоог технологийн төрлөөр задалж, нийт болон нэмэгдсэн, хасагдсан тоог харгалзах мөрөнд бичнэ.

**ҮЙЛЧИЛГЭЭНИЙ ЧАНАРЫН ҮЗҮҮЛЭЛТҮҮД**

**МӨРИЙН ДУГААР:195 Үүрэн холбооны амжилтгүй дуудлагын эзлэх хувь (unsuccessful call ratio)**  **-** Тайлант хугацаанд амжилтгүй болсон үүрэн холбооны дуудлагыг нийт дуудлага хийх оролдлогын тоонд харьцуулж гаргана. Амжилтгүй дуудлагад (а) дуудлагад хариу өгөөгүй, (б) дуудсан тал завгүй байгаа, (в) “ring tone” дуугараагүй тохиолдлуудыг оруулж тооцно.(ITU indicator Mobile cellular unsuccessful call ratio i146u)

**МӨРИЙН ДУГААР:196 Үүрэн холбооны тасарсан дуудлагын эзлэх хувь (call dropped ratio)** Тайлант хугацаанд нийт тасарсан дуудлагын тоог нийт дуудлагын тоонд харьцуулж гаргана. Хэрэглэгчийн холболт амжилттай болж, суваг эзэлсний дараа, хэрэглэгчийн яриа дуусахаас өмнө ямар нэг байдлаар тасалдал гарсан тохиолдолд тасарсан дуудлага гэж үзнэ. (ITU indicator Mobile cellular dropped call ratio i146d)

**МӨРИЙН ДУГААР:197 Амжилттай илгээгдсэн богино үсэгт мэдээний эзлэх хувь**- Тайлант хугацаанд нийт амжилттай илгээгдсэн богино үсэгт мэдээ (SMS)-ний тоог нийт илгээгдсэн богино үсэгт мэдээ (SMS)-ний тоонд харьцуулж гаргана.

**МӨРИЙН ДУГААР:198 Хөдөлгөөнт өргөн зурвасын татаж авах дундаж чадамж** (Average Download Throughput for Mobile Broadband, in bits) - Нэг секундэд татаж авах дата ачааллын хэмжээ, битээр. Нийт татаж авсан дата ачааллын хэмжээг (битээр) нийт хугацаанд хувааж тооцно. Татаж авах чадамжийг GSM, UMTS, LTE, 5G зэрэг бүх хөдөлгөөнт өргөн зурвасын хувьд хэмжинэ. (ITU indicator i146mwdl)

**МӨРИЙН ДУГААР:199 Хөдөлгөөнт өргөн зурвасын илгээх дундаж чадамж** (Average Upload Throughput for Mobile Broadband, in bits)**-** Нэг секундэд илгээх дата ачааллын хэмжээ, битээр. Нийт илгээх дата ачааллын хэмжээг нийт хугацаанд хувааж тооцно. Илгээх чадамжийг GSM, UMTS, LTE, 5G зэрэг бүх хөдөлгөөнт өргөн зурвасын хувьд хэмжинэ. (ITU indicator i146mwul)

**МӨРИЙН ДУГААР:200 Хөдөлгөөнт өргөн зурвасын пакетын хүлээлтийн хугацаа** (Packet Latency for Mobile Broadband, in milliseconds) –Дата пакет улсын дотор хүрэх газраа хүрч, буцаж ирэх хугацааг ойлгох ба миллисекундээр хэмжинэ. Нийт пакетын хүлээлтийн миллисекунд хугацааг нийт тест хийсэн тоонд хувааж тооцоолно[[1]](#footnote-1). (ITU indicator i146mwl)

**МӨРИЙН ДУГААР:201-202 Сүлжээний хамрах хүрээг** ITU.E.806 зөвлөмжид заасан аргачлалын дагуу хэмжинэ.

**МӨРИЙН ДУГААР:203-207 Сүлжээний бэлэн байдал** Тайлант хугацаанд гэмтэлгүй ажилласан нийт хугацааг, нийт ажиллах ёстой хугацаанд харьцуулж гаргана. Гэмтэл гэж тодорхой шалтгааны улмаас хэрэглэгч үйлчилгээ авах боломжгүй болсон нөхцөл байдлыг ойлгоно.

**МӨРИЙН ДУГААР:207 Нийт гэмтлийн тоо** мөрөнд тайлант хугацаанд үүрэн холбооны систем, сүлжээнд гарсан нийт гэмтлийн тоог нөхнө. Гэмтэл гэж тодорхой шалтгааны улмаас хэрэглэгч үйлчилгээ авах боломжгүй болсон нөхцөл байдлыг ойлгоно.

**МӨРИЙН ДУГААР:208 Нийт гэмтлийн үргэлжилсэн хугацаа** мөрөнд тайлант хугацаанд гарсан нийт гэмтлийн үргэлжилсэн хугацааны нийлбэрийг бичнэ. *208 дугаар мөрийн дүн нь 209-өөс 213 дугаар мөрийн дүнтэй тэнцүү байна.*

**МӨРИЙН ДУГААР:214 Гэмтлийг засварласан дундаж хугацааг** тайлант хугацаанд гарсан нийт гэмтлийг засварласан хугацааны нийлбэрийг нийт гэмтлийн тоонд харьцуулж тооцно.

**ГОМДЛЫН МЭДЭЭЛЭЛ**

**МӨРИЙН ДУГААР:215 Үүрэн холбооны хэрэглэгчээс ирүүлсэн нийт гомдлын тоо, төрлөөр-** Тайлант хугацаанд хүлээн авсан үүрэн телефон холбооны үйлчилгээтэй (яриа, SMS, дата) холбоотой бүх гомдлыг гомдлын хүчинтэй эсэх, сэдвээс үл хамааран багтаасан байна. Нэг хэрэглэгч нэг сэдвээр нэгээс илүү гомдол гаргах тохиолдолд гомдлын тохиолдол тус бүрийг тусад нь тоолно. Хэрэв үйлчлүүлэгч одоо байгаа гомдлыг хаахаас өмнө дахин гомдол гаргавал түүнийг тусдаа гомдол гэж үзэхгүй, харин эхний хаагдаагүй гомдлын үргэлжлэл гэж үзнэ. Гомдлын төрлөөр задалж, харгалзах мөрөнд бичнэ. 216-223 дугаар мөрүүдийн нийлбэртэй тэнцүү байна.

**МӨРИЙН ДУГААР:225 Үүрэн холбооны хэрэглэгчийн гомдол барагдуулсан дундаж хугацаа** тайлант хугацаанд хэрэглэгчээс ирүүлсэн нийт гомдлыг шийдвэрлэсэн хугацааны нийлбэрийг нийт шийдвэрлэсэн гомдлын тоонд харьцуулж тооцно.

**МӨРИЙН ДУГААР:226 Хөдөлгөөнт өргөн зурвасын смарт төхөөрөмж ашигладаг хэрэглэгчээс ирүүлсэн гомдлын тоо, төрлөөр-** Тайлант хугацаанд хөдөлгөөнт өргөн зурвасын смарт төхөөрөмж ашигладаг хэрэглэгчээс ирүүлсэн бүх гомдлыг гомдлын хүчинтэй эсэх, сэдвээс үл хамааран багтаасан байна. Нэг хэрэглэгч нэг сэдвээр нэгээс илүү гомдол гаргах тохиолдолд гомдлын тохиолдол тус бүрийг тусад нь тоолно. Хэрэв үйлчлүүлэгч одоо байгаа гомдлыг хаахаас өмнө дахин гомдол гаргавал түүнийг тусдаа гомдол гэж үзэхгүй, харин эхний хаагдаагүй гомдлын үргэлжлэл гэж үзнэ. 227-234 дугаар мөрүүдийн нийлбэртэй тэнцүү байна.

**МӨРИЙН ДУГААР:236 Хөдөлгөөнт өргөн зурвасын смарт төхөөрөмж ашигладаг хэрэглэгчийн гомдлыг барагдуулсан дундаж хугацаа** тайлант хугацаанд хэрэглэгчээс ирүүлсэн нийт гомдлыг шийдвэрлэсэн хугацааны нийлбэрийг нийт шийдвэрлэсэн гомдлын тоонд харьцуулж тооцно.


**ХАРИЛЦАА ХОЛБООНЫ ЗОХИЦУУЛАХ ХОРОО**


**Зах зээл, үнэ тарифын зохицуулалтын газар**

**Судалгаа шинжилгээний хэлтэс**

**Утас: 11-304258**

**Монгол улсын хот, аймаг, дүүрэг сум, хороо багийн код**

****

****

1. *The round trip time taken for a packet to reach its destination and return to the source (in milliseconds), within the country. It is calculated as the total packet latency measured in ms divided by the number of tests, ITU*  [↑](#footnote-ref-1)